Nichelle Nichols

Nichelle Nichols (* as Grace Nichols 28. Dezember 1932 in Robbins, Illinois, USA; † 30. Juli 2022 in Silver City, New Mexico) weer en US-amerikaansche Schauspelersche un Singersche.

 Leven un Loopbahn 
Nichelle Nichols is weltbekannt worrn dör ehr Rull as Lt. Nyota Ohura in de Feernsehreeg Star Trek. Se hett dormit glieks tweefack US-amerikaansche Feernsehhistorie schreven. To’n eersten, vun wegen dat se de eerste swarte Fro in en Weltruumreeg weer, de in de Funkschoon as en Offizeersche wiet mehr as blots de tyypschen „swarten“ Rullen to de Tiet (Maagd o.ä.) spelen dröfft hett. To’n annern weer se aver ok de eerste swarte Fro, de in US-amerikaansche Medien en witten Mann en Söten geven hett, neemlich Cpt. Kirk in de Episood Plato’s Stepchildren (dt.. Platons Stiefkinder). Wegen de Zensur in’t Feernsehn weer dat nich verlööft, den Söten to wiesen, man he weer andüüt dör de Sicht vun de Kamera un woans de Köpp hollen weern. Nichols segg later över den Söten, dat sik jemehr Lippen nie drapen harrn. Dat geev eenige Feernsehsenners in’n Süüden vun de USA, de wegen dissen Söten aflohnt hebbt, de Episood uttostrahlen. As de Schauspelersche 1966 ut de Reeg utstiegen wull, hett de Börgerrechtler Martin Luther King ehr betütert, dat se in de Reeg dorbi blieven schüll, vun wegen dat se en Vörbild weer.

duum|hochkant|Nichols in ehr Rull as Lt. Uhura in Star Trek
Butendem weer Nichols eerste afro-amerikaansche Schauspelersche, de vör Grauman’s Chinese Theatre in Hollywood ehr Hannenafdrück maken laten dröff. Later hett se ok ehrn Steern op’n Hollywood Walk of Fame kregen. Se weer bit in’t Johr 1987 bi de US-Ruumfohrtbehöörd NASA anstellt un hett dor af un to repräsentative Opgaven wohrnahmen un bi’t Anwarven vun junge Astronauten mitarbeit. To ehr Rekruten höören to’n Bispeel Guion Bluford, Sally Kristen Ride as ok Judith Resnik un Ronald McNair. Resnik un McNair weern beide bi de Kru dorbi, de 1986 bi de Explosion vun de Challenger ümkamen sünd.

In’t Johr 1999 harr Nichols (oder beter Uhura) eenige Optreden in de satirischen Tekentrickreeg Futurama. In de US-amerikaanschen Faten he se ok sülvst de Rull snackt. 

Privat weer Nichols vun ehrn Mann scheedt un harr een Söhn. Se harr en jüngeren Broder, Thomas, de sik in’n März 1977 tosamen mit anndere Liddmaten vun de Bewegen Heaven’s Gate in’t kalifornische Rancho Santa Fe dat Leven nahmen hett.

 Filmografie (Utwahl) 
 Johr Titel Synchroonsnacker 1959 Porgy and Bessdt.: Porgy und Bess   1964 Great Gettin’ Up Mornin’   1966-69 Star Trekdt.: Raumschiff Enterprise Rosemarie KirsteinIlona GrandkeSabine Arnhold 1974 Truck Turnerdt.: Chikago Poker   1973-74 Star Trek: The Animated Series, Stimmdt.: Die Enterprise Renate Küster 1979 Star Trek: The Motion Picturedt.: Star Trek: Der Film Rosemarie KirsteinRegine Albrecht (ne’e Szenen) 1982 Star Trek II: The Wrath of Khandt.: Star Trek II: Der Zorn des Khan Joseline Gassen 1984 Star Trek III: The Search for Spockdt.: Star Trek III: Auf der Suche nach Mr. Spock Joseline Gassen 1986 The Supernaturalsdt.: Rebellen des Grauens Viktoria Brams 1986 Star Trek IV: The Voyage Homedt.: Star Trek IV: Zurück in die Gegenwart Ilona Grandke 1989 Star Trek V: The Final Frontierdt.: Star Trek V: Am Rande des Universums Ilona Grandke 1991 Star Trek VI: The Undiscovered Countrydt.: Star Trek VI: Das unentdeckte Land Ilona Grandke 1995 The Adventures of Captain Zoom in Outer Space, Feernsehndt.: Captain Zoom Inken Sommer 1994-96 Gargoyles, Feernsehepisodendt.: Gargoyles – Auf den Schwingen der Gerechtigkeit Gisela Fritsch 2002 Snowdogsdt.: Snowdogs – Acht Helden auf vier Pfoten Ilona Grandke 2007 Heroes, Feernsehepisoden Marianne Groß 2008 Lady Magdalene’s   2008 The Torturer   2012 This Bitter Earth   2018 White Orchid  

 Utteken 
As Schauspelersche weer Nichols fiefmol för Filmpriesen vörslahn (Stand Juli 2014), so to’n Bispeel för den Saturn-Pries as Beste Nevendorstellersche in Star Trek: The Motion Picture. Uttekent worrn weer se tweeol, neemlich 1992 mit den Steern op’n Walk of Fame un 1999 mit den Millenium Award vun de Golden Kamera as Kultstar vun’t verleden Johrhunnert.

 Weblenken 

 Literatur vun un över Nichelle Nichols in’n Kataloog vun de Düütschen Natschonalbökeree
 Offizielle Websteed vun Nichelle Nichols (engelsch)

Kategorie:Schauspeler
Kategorie:Pop-Musik
Kategorie:Singer
Kategorie:Fru
Kategorie:Börger von de USA
Kategorie:Boren 1932
Kategorie:Storven 2022